שיחה:ראשי שנים ביהדות

message: חלק גדול מהערך עוסק בהבחנה בין ט"ו בשבט לא' בתשרי. אולי עדיף כבר להפוך את זה לערך על ראשי השנה ביהדות? -- ענבל • ז' באדר ה'תשע"ב •  23:38, 29 בפברואר 2012 (IST)
שלום ענבל 
לא הצלחתי להבין מדוע ערך כללי - כמו ראשי שנה ביהדות, שהוא יכול להיות ראוי בפני עצמו, צריך להחליף את הערך הפרטני - ראש השנה לאילן. 
הערך של ראש השנה לאילן בא לסקור את המשמעות ההלכתית (מבחינת המצוות התלויות בארץ) של ראש השנה לאילן. העובדה שיש קשר מסויים בין ראש השנה לאילן לבין א' תשרי לא מצדיקה את הערבוב בין ערך כללי - שהוא סקירה, לבין ערך פרטני. לצערי, התוצאה כלל איננה משכנעת - הערך שמוצג כערך שסוקר את ראשי השנים ביהדות, עוסק בכ75% ממנו בראש השנה לאילן, ונוגע בקצרה בראשי השנים האחרים. אני חושב שמה שנכון לעשות הוא להחזיר את הערך ראש השנה לאילן (שאגב, הועלה לויקיפדיה בט"ו בשבט תשע"ב), ולהותיר את הערך ראשי שנה ביהדות בערך שמספק סקירה מתומצתת על ראשי השנים. 
אגב כך, כדאי לתקן כמה אי-דיוקים שקיימים בערך. למשל - 
1. הכותרת "אחד באלול" היא שגויה, כי חכמים במשנה נחלקו לגבי התאריך של ראש השנה למעשר בהמה. 
2. כך גם הכותרת "ט"ו בשבט" שגויה, מאותה סיבה עצמה
3. אין כל הסבר על ראשי השנים האחרים - מעשר בהמה, מלכים, ועוד ועוד.
--Avreymaleh - שיחה 21:54, 11 במרץ 2012 (IST)
אהלן. הערך נמצא רק בתחילתו ובאופן טבעי התוכן שבו לא ממצה. מכיוון שמקורו בערך על נושא מסויים, אותו נושא משתלט כרגע על הערך. אני צופה שהמצב ישתנה ככל שהערך יתפתח. אני חושבת שהקשר ההדוק בין ראשי השנים, מבחינה מעשית ורעיונית, מצדיק את הצגתם בערך אחד, ולא נראה לי שיש סיבה לייחד ערך דווקא למשמעות ההלכתית של ט"ו בשבט. הרי לט"ו בשבט כבר יש ערך משל עצמו (כיום לחוד וכמועד לחוד), ואין בוויקיפדיה אף חג שקיבל "ערך הלכתי" מיוחד. לגבי התאריכים שמופיעים בכותרות - זה הפתרון המתאים ביותר בעיניי, בהתחשב בהסכמה ההיסטורית המוחלטת לתאריכים אלה ובעובדה שקשה מאוד לכלול בכותרת את כל הנושאים הרלוונטיים לכל ראש שנה. -- ענבל • י"ח באדר ה'תשע"ב •  22:51, 11 במרץ 2012 (IST)

message: שלום  ענבל
מהתגובה להערותי, אני חושב שככל הנראה לא הסברתי די הצורך את הסיבה לקיבעת הערך ראש השנה לאילן(הלכה). אעשה זאת עכשיו:
הנקודה המרכזית היא שבמקור, "חג"/"מועד"/"יום מיוחד" ט"ו בשבט, כלל לא היה חג, לא מועד, לא צויין לא בנטיעות, לא באכילת פירות, לא בשירת 'כך הולכים השותלים', ולא בתפילות על אתרוג מהודר. ט"ו בשבט במקור הוא ראש השנה לאילן. ראש השנה לאילן הוא מושג הלכתי מורכב, שמתייחס לרבות ממצוות התלויות בארץ, ורבים, גם מיודעי התורה ומלומדיה, וגם מאוהבי החכמה שלא חבשו את ספסלי בית המדרש אינם מכירים את פרטיו, את משמעותו, ואת מורכבותו. 
במשך השנים התפתחו מסורות - חלקן בעלות אופי דתי-מיסטי (כמו מנהגי המקובלים של סדר ט"ו בשבט ועוד), חלקן בעלות אופי ציוני-לאומי (כמו מנהגי הנטיעות ועוד), וחלקן בעלות אופי תרבותי-פולקלוריסטי. הערך ט"ו בשבט (מועד) מטפל בעיקר במסורות וברבדים שהצטברו על גבי ט"ו בשבט, ובמובן מסויים העיקר חסר מהספר (או מהקובץ). 
כשביקשתי לבאר בפני שוחרי הדעת את המושג "ראש השנה לאילן(הלכה)" עמדו בפני שתי אפשרויות: 
1. להכניס את ההסבר לתוך הערך הקיים ט"ו בשבט (מועד)
2. לייחד ערך נפרד לנושא
אני בחרתי כידוע באפשרות השנייה. הסיבה היא שנראה היה לי שקורא שמעוניין לקבל סקירה תמציתית על ט"ו בשבט כפי שהוא נתפס בימינו, איננו מעוניין לצלול לעומקן של הלכות שביעית/תרומות/מעשר שני וכן הלאה, אלא מעוניין לקבל מושג כללי על התחומים שקשורים לט"ו בשבט. לשם כך די היה באזכור תמציתי של המושג ראש השנה לאילן, תוך הפנייה לערך מיוחד שמבאר את המושג לעומקו (אם כי הביאור עדיין לא מלא, כפי שאביא בהמשך). 
בערך חנוכה למשל לא מופיעים כל הלכות הדלקת נר חנוכה, לכך יוחד ערך נפרד הדלקת נרות חנוכה. כמובן שזו רק דוגמה, ומבנה זה נפוץ מאד בויקיפדיה. 
אני מבקש שתחזירי את הערך הנפרד ראש השנה לאילן(הלכה).
לגבי הערך החדש - ראשי שנים ביהדות יש לי הרבה מה לדון ולהוסיף, אבל אני חושב שקודם כל מן הראוי לשחזר את הערך ראש השנה לאילן(הלכה), ואחר כך לדון לגבי הערך ראשי שנים ביהדות, שיהווה סקירת על על ראשי השנים ביהדות. 
דיון אחד מני רבים שעוד ייערך - כמה ראשי שנים יש ביהדות? ארבעה? אולי שלשה? ואולי בכלל תשעה? 
--Avreymaleh - שיחה 21:10, 12 במרץ 2012 (IST)
replies: text: אבריימלה צודק שיש להחזיר את הערך לשמו המקורי. צריך להיות ערך בפני עצמו לראש השנה לאילן מי-נהר - שיחה 05:51, 13 במרץ 2012 (IST)

text: אין שום מניעה שבראשי שנים ביהדות יהיה תמצות של ראש השנה לאילן בהלכה שיהיה בפני עצמו ערך מורחב. יש הרבה ערכים כאלו --אפי ב. • התחברו ל♥ • 23:18, 14 במרץ 2012 (IST)
thread_title: החזרת הערך: ראש השנה לאילן(הלכה)

message: כפי ש ענבל העירה נכון, קיים קשר בין ראש השנה לאילן לבין ראשי שנים אחרים המוזכרים במשנה במסכת ראש השנה, ואכן ראוי לייחד דיון מיוחד לכך בערך ראש השנה לאילן(הלכה). 
קיים קשר בין ראש השנה לאילן לבין:
1. ראש השנה לנטיעה
2. ראש השנה לשמיטין ויובלות 
3. ראש השנה לירקות
(כולם חלים בא' בתשרי - אבל לכל אחד משמעות הלכתית אחרת
--Avreymaleh - שיחה 21:10, 12 במרץ 2012 (IST))
thread_title: הקשר בין ראש השנה לאילן לבין ראשי שנים אחרים